Канстанцін Мікалаевіч Сіроцін

Канстанцін Мікалаевіч Сіроцін (нар. , Палавінны Лог) — беларускі інжынер-энергетык і дэпутат.

 Біяграфія 
Нарадзіўся 13 верасня 1972 года ў вёсцы Палавінны Лог Магілёўскага раёна Магілёўскай вобласці.  

Скончыў Магілёўскі машынабудаўнічы інстытут па спецыяльнасці «Электрапрывод і аўтаматызацыя прамысловых установак і тэхнічных комплексаў», Акадэмію кіравання пры Прэзідэнце Рэспублікі Беларусь па спецыяльнасці «Эканоміка і кіраванне на прадпрыемстве прамысловасці».  

Працоўную дзейнасць пачаў наладчыкам станкоў і маніпулятараў з праграмным кіраваннем 4-га разраду інструментальнага цэха Магілёўскага завода транспартнага машынабудавання «Магілёўтрансмаш»; працаваў старшым майстрам па рамонце і абслугоўванні электраабсталявання прадзільнага цэха, энергетыкам хімічнага цэха вытворчасці тэкстыльнай віскознай ніткі, намеснікам начальніка цэха электразабеспячэння, галоўным энергетыкам Магілёўскага завода штучнага валакна; намеснікам галоўнага энергетыка па электрагаспадарцы і энергазберажэнні «Магілёўхімвалакна»; намеснікам галоўнага інжынера па рамонце і эксплуатацыі гэтага прадпрыемства. Галоўны інжынер — першы намеснік генеральнага дырэктара «Магілёўхімвалакна».  

Дэлегат VII Усебеларускага народнага сходу.  

Член рэспубліканскага грамадскага аб’яднання «Белая Русь», Беларускай партыі «Белая Русь».  

Выбраны ў 2024 годзе членам Савета Рэспублікі Нацыянальнага сходу Беларусі 8-га склікання ад Магілёўскай вобласці (вылучаны ад Хоцімскага, Клімавіцкага, Крычаўскага і Чэрыкаўскага раёнаў). Член Пастаяннай камісіі Савета Рэспублікі па міжнародных справах і нацыянальнай бяспецы.  

 Узнагароды 
Узнагароджаны ганаровымі граматамі канцэрна «Белнафтахім», ААТ «Магілёўхімвалакно», Рэспубліканскага камітэта прафсаюза, юбілейным медалём «100 гадоў Беларускаму прафесійнаму саюзу работнікаў хімічнай, горнай і нафтавай прамысловасці».  

Мае падзяку старшыні Магілёўскага абласнога выканаўчага камітэта.  

 Крыніцы 

 Спасылкі 
 Профіль Канстанціна Сіроціна на сайце Савета Рэспублікі

Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Дэлегаты Усебеларускага народнага сходу 7-га склікання
Катэгорыя:інжынеры-энергетыкі Беларусі